คุณรบกวนถามเพิ่มนะคะ พอดีหนูถามกลับไปในกระทู้เดิมแล้วยังไม่ได้รับคำตอบค่ะกระทู้เก่านะคะ วันนี้หนูเดินผ่านจุดที่โดนแมวจรจัดข่วนวันที่ 4 พ.ย. ไม่เจอแมวตัวนั้นแล้ว ถือว่าติดตามสัตว์ไม่ได้ ถึงเป็นแบบนี้ก็ไม่จำเป็นต้องไปฉีดกระตุ้นอีกใช่มั้ยคะ ?2.หนูสังเกตว่าการฉีดวัคซีนเข็มหลังๆ ของหนู หนูปวดแขนไปอีกหลายวัน บางทีก็ปวดข้อ ถือเป็นผลข้างเคียงของวัคซีนหรือไม่คะ?3.ที่กระทู้เดิมคุณบอกว่า อีก 1 ปี หลังวัคซีนกระตุ้นเข็มสุดท้าย ให้ไปฉีดกระตุ้นอีก 1 เข็ม เพื่อให้ภูมิสูง หนูเห็นคำแนะนำว่ากันว่า ถ้าหลังจากเข็มสุดท้ายเกิน 6 เดือน ต้องกระตุ้น 2 เข็ม อันนี้คุณให้กระตุ้นเข็มเดียว จะได้ผลเหมือนกันหรือไม่คะ?4. เพื่อนหนูฝากถามว่า หากโดนสุนัขจรจัดข่วนผ่านเสื้อ ไม่เจ็บ ไม่แสบ ต้องฉีดวัคซีนหรือไม่คะ?รบกวนคุณตอบคำถามหนุอีกรอบนะคะ ขอบล่วงหน้ามากๆ ค่ะ
สวัสดีค่ะ 1. ตามที่ได้อธิบายไป แม้จะไม่สามารถเห็นแมวตัวนั้นอีก ก็ยังไม่จำเป็นต้องไปฉีดวัคซีนกระตุ้นอีกค่ะ2. วัคซีนป้องกันพิษสุนัขบ้า หากฉีดบ่อยๆ อาจทำให้เกิดปฏิกิริยาเฉพาะที่ ตรงบริเวณที่ฉีดได้มากขึ้นในการฉีดครั้งหลังๆ เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้น3. หากเคยฉีดวัคซีนพิษสุนัขบ้าครบไปอย่างน้อย 3 เข็มแล้ว ไม่ว่าจะเป็นฉีดแบบป้องกันล่วงหน้า หรือฉีดหลังการโดนสัตว์กัด หากในอนาคต โดนสัตว์กัดหรือข่วน ต้องฉีดกระตุ้นซ้ำอีก โดยหากนานกว่า 6 เดือนแล้ว ให้ฉีดกระตุ้น 2 เข็ม แต่ในกรณีของ ได้ฉีดกระตุ้นไปหลายครั้ง ในช่วงระยะเวลาใกล้ๆ กัน ซึ่งจะไปกระตุ้นให้ภูิคุ้มกันสูงได้นานเป็นปีค่ะ จึงไม่จำเป็นต้องฉีดกระตุ้นอีก4. หากผิวหนังบริเวณที่โดนข่วน ไม่มีบาดแผลที่มีเลือดออก ไม่รอยถลอก ไม่มีรอยช้ำ ไม่มีจ้ำเลือด โอกาสที่จะติดเชื้อพิษสุนัขบ้าก็ไม่มี ดังนั้น จึงไม่จำเป็นต้องไปฉีดวัคซีนพิษสุนัขบ้าค่ะ